stanford-oval/wikipedia huggingface dataset:
Sulfiittisprii

Sulfiittispriipohjainen Karhuviina
Sulfiittisprii on sulfiittiselluloosatehtaiden ylijäämäsokereista valmistettua metanolipitoista etyylialkoholia.
Sulfiittispriitä voidaan valmistaa sulffiittiselluloosatehtaiden  varsinaisessa prosessista ylijäävistä puun sokereista.
Sulffiittisprii on voimakkaan metanolipitoista ja sitä on käytettykin ensisijassa teollisuudessa. Sulffiittispriistä on myös valmistettu tahnamaista polttoalkoholia. Tätä polttoalkoholia sai kaupoista vielä 1970-luvun alussa. Viimeisimmät sulffiittiselluloosaspriitä tuottaneet paperitehtaat olivat Mäntässä ja Nokialla.
Kieltolain aikana puhtaan spriin puute aiheutti sen, että ryhdyttiin kokeiluihin metanolin poistamiseksi edullisella tavalla; työhön pystyi Valtion Alkoholitehdas Keskukseen Rajamäelle juuri hankittu Guillaume-puhdastislauskojeisto.
Sulfiittispriistä metanolista puhdistettua etyylialkoholia käytettiin myöhemmin myös juomateollisuudessa; mm. salakuljetuksen hillitsemiseksi kehitetty Karhuviina oli pääosin sulfiittispriipohjaista votkaa.
Sulfiittimenetelmä

Sulfiittimenetelmän avulla valmistetaan selluloosaa käyttäen raaka-aineena pääasiassa kuusipuuta. Puu kuoritaan ja hakataan hakkurissa lastuiksi. Näitä lastuja keitetään sitten kovassa paineessa happamassa liuoksessa joka sisältää kalsiumvetysulfiittia CaHSO3 ja rikkidioksidia SO2. Keiton aikana puussa oleva ligniini ja muut oheisaineet liukenevat keitinliuokseen jonka jälkeen selluloosakuidut voidaan erottaa liuoksesta. Erotettu kuitumassa pestään ja kuivataan ja se voidaan myös valkaista kloorilla.
Jäteliuoksesta on valmistettu etyylialkoholia eli sulfiittispriitä, tai se on väkevöity ja sitten poltettu. Aikaisemmin jäteliuos laskettiin vesistöihin mikä aiheutti huomattavia ympäristöongelmia. Nykyisin sulfiittimenetelmä ei ole enää käytössä Suomen selluloosatehtaissa vaan ne käyttävät sulfaattimenetelmää.
Sulfiittimenetelmän kehitti teolliseen mittakaavaan 1870-luvulla ruotsalainen insinööri Carl Daniel Ekman.
South Fulton (Georgia)

| South Fulton |
| --- | --- |

Valtio:  Yhdysvallat
Osavaltio:  Georgia
Piirikunta:  Fulton
Pinta-ala:  
 – Kokonaispinta-ala:  223,40 km²
 – Josta vettä:  2,69 km² 
Väkiluku (2020):  107 436
 – Väestötiheys:  480 as./km²
 
 https://www.cityofsouthfultonga.gov 
Infobox OKVirheellinen NIMI-arvo: 
South Fulton on kaupunki Yhdysvalloissa Georgian osavaltiossa. Sen väkiluku oli 107 436 vuonna 2020. Kaupunki sijaitsee Fultonin piirikunnassa. South Fulton kuuluu Atlantan suurkaupunkialueeseen. Kaupunki perustettiin vuonna 2017. South Fultonissa asuu prosentuaalisesti eniten mustia/afroamerikkalaisia asukkaita kaikista Yhdysvaltain kaupungeista, joissa on vähintään 100 000 asukasta.
Väestö

Vuonna 2020 South Fultonin 107 436 asukkaasta mustia oli 90,5 %, valkoisia 3,5 %, aasialaisia 0,4 % ja alkuperäisasukkaita 0,2 %. Asukkaista 1,9 % kuului johonkin muuhun rotuun ja 3,4 % asukkaista kuului kahteen tai useampaan rotuun. Asukkaista 6,4 % puhui kotonaan jotain muuta kieltä kuin englantia ja 5,2 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta South Fulton (Georgia) Wikimedia Commonsissa
Stay (Zeddin ja Alessia Caran kappale)

| ”Stay” Zedd & Alessia Cara |
| --- | --- | --- |

Singlen tiedot
 Julkaistu: 23. helmikuuta 2017
 Formaatti: CD, digitaalinen lataus
 Tuottaja(t): Zedd, Lotus IV
 Tyylilaji: EDM, pop
 Kesto: 03.30
 Levy-yhtiö: Interscope Records, Def Jam Recordings
Zeddin muut singlet
| ”Ignite” 2016 | ”Stay” 2017 | ”Get Low” 2017 |
Alessia Caran muut julkaisut
| ”How Far I'll Go” 2016 | ”Stay” 2017 | ”1-800-273-8255” 2017 |
Stay on saksanvenäläisen DJ-tuottaja Zeddin kappale, jolla vierailee myös kanadalaislaulaja Alessia Cara. Sen julkaisivat Interscope Records sekä Def Jam Recordings digitaalisesti ladattavana singlenä 23. helmikuuta 2017. Kappaleen ovat sanoittaneet Zedd, Cara, Linus Wiklund, Sarah Aarons, Anders Frøen ja Jonnali Parmenius. Kappaleen tuotannosta vastasivat puolestaan Zedd ja Wiklund.
Kappaleelle on toteutettu myös musiikkivideo, joka julkaistiin 18. huhtikuuta 2017. Videon ohjasi Tim Mattia ja sillä nähdään Zedd ja Cara kulkemassa erilaisten aikajanojen läpi. "Stay" oli kaupallisesti kohtalainen menestys, sen päästyä singlelistan kymmenen parhaan joukkoon neljässätoista eri valtiossa kuten Australiassa, Irlannissa, Skotlannissa ja Yhdysvalloissa.
Käännös suomeksi
Suezin kuvernementti

| Suezin kuvernementti محافظة السويس Muḥāfaẓat as-Suwais |
| --- | --- |

 Lippu
 Koordinaatit: 29°59′N, 32°33′E 
Valtio:  Egypti
Hallinto:  
 – hallinnollinen keskus:  Suez
Pinta-ala:  9 002,21 km²
Väkiluku (2015):  622 859
Lyhenteet:  
 – ISO 3166:  EG-SUZ
Suezin kuvernementti (arab. محافظة السويس‎, Muḥāfaẓat as-Suwais) on yksi Egyptin kuvernementeista. Alueen pinta-ala on 9 002,21 km² ja väkiluku 622 859 (2015). Kuvernementin hallinnollinen keskus on Suez.
Aiheesta muualla

Kuvia tai muita tiedostoja aiheesta Suezin kuvernementti Wikimedia Commonsissa
Sukuseurojen keskusliitto

Sukuseurojen keskusliitto ry (SSK) toimii suomalaisten sukuyhteisöjen yhdyselimenä ja edistää uusien sukuseurojen perustamista sekä suku- ja henkilöhistoriallista tutkimustyötä. SSK:n tavoitteena on saada kaikki suomalaiset sukuseurat keskenään järjestölliseen yhteistyöhön.
SSK toimii yhteistyössä muiden vastaavien järjestöjen, kuten Suomen Sukututkimusseuran ja Karjalan Liiton kanssa. SSK on myös kouluttava järjestö, joka järjestää muun muassa yhdistystoiminnan toimihenkilökursseja, sukuseuratyön kehittämiskursseja ja sukuseurajulkaisujen työstämiskursseja.
Liitto perustettiin keväällä 1979 nimellä Sukuyhteisöjen Tuki. Vuonna 1991 yhdistyksen nimi muutettiin Sukuseurojen Keskusliitoksi. Uusi nimi ilmensi paremmin 1990-luvun toimintatapojen muutosta ja keskusliiton lisääntyneitä palvelumahdollisuuksia. SSK:n toimiston tehtäviin kuuluu sukuseuratoiminnan ja sukututkimuksen tekeminen tunnetuksi sekä yhdistysten opastus ja neuvonta.
Keskusliitto julkaisee Suomen kulttuurilehtien luetteloon kuuluvaa Sukuviesti-lehteä, jonka vastaava toimittaja on Eine Kuismin. SSK tuottaa sukuseurojen ja harrastajien käyttöön kirjallista materiaalia, kuten alan oppi- ja käsikirjoja. SSK:n pääsihteeri on Eine Kuismin ja hallituksen puheenjohtajana toimii Irina Baehr-Alexandrowsky.
Strzelce Opolskie (kunta)

| Strzelce Opolskien kunta (Gmina Strzelce Opolskie) |
| --- | --- |
 Rożniątówin kylää
 lippu:  vaakuna
 Kunnan kartta
   Kunnan sijainti Strzelcen piirikunnassa
 Strzelce Opolskien kunta
 Koordinaatit: 50°31′N, 18°18′E 
Valtio:  Puola
Voivodikunta:  Opole
Piirikunta:  Strzelce
 – Pormestari:  Tadeusz Goc
Pinta-ala:  
 – Kokonaispinta-ala:  203 km²
Korkeus:  185–323 m
Väkiluku (2020):  30 269
 – Väestötiheys:  149 as./km²
Postinumero:  47-100, 47-134, 47-161, 47-171, 47-175
Suuntanumero(t):  (+48) 77
Rekisterikilpi:  OST
 
 Verkkosivut 
Infobox OKVirheellinen NIMI-arvo: 
Strzelce Opolskie on kaupungin sisältävä maalaiskunta Strzelcen piirikunnassa Opolen voivodikunnassa Puolassa. Sen väkiluku oli vuoden 2020 lopussa 30 269. Kunnan hallintokeskus on Strzelce Opolskien kaupunki.
Strzelce Opolskien kunnan pinta-ala on noin 203 neliökilometriä. Valtatiet 88 ja 94 sekä voivodikunnan tiet 409 ja 426 kulkevat kunnan halki. Kunnan ainoa käytössä oleva rautatielinja on Bytom–Wrocław Główny-välin nro 132. Strzelce Opolskien kunta rajoittuu Gogolinin, Izbickon, Jemielnican, Kolonowskien, Leśnican, Ozimekin, Toszekin, Ujazdin, Wielowieśin ja Zdzieszowicen kuntiin. Sen pohjoisosat sijaitsevat Sleesian alangolla ja eteläosat Sleesian ylängöllä. Strzelce Opolskien pinta-alasta noin 58 prosenttia on maatalousmaata ja noin 31 prosenttia metsää. Jemielnica-joki sivujokineen virtaa kunnan alueella.
Strzelce Opolskien kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 35 787. Vuoden 2020 joulukuussa 51,5 prosenttia kunnan asukkaista oli naisia ja 48,5 prosenttia miehiä. Alle 18-vuotiaat muodostivat kunnan väestöstä 16,3 prosenttia, työikäiset 60,7 prosenttia ja eläkeikäiset 23,0 prosenttia. Väestön keski-ikä oli 42,8 vuotta. Vuonna 2020 kunnan työttömyysaste oli 6,5 prosenttia.
Kunta jakautuu Strzelce Opolskien kaupunkiin ja seuraaviin kyliin:
| 0 | 1 | 2 |
| --- | --- | --- |
|  Błotnica Strzelecka  Brzezina  Dziewkowice  Grodzisko  Jędrynie  Kadłub  Kalinowice  |  Kalinów  Ligota Dolna  Ligota Górna  Niwki  Osiek  Płużnica Wielka  Rozmierka  |  Rozmierz  Rożniątów  Sucha  Szczepanek  Szymiszów  Warmątowice  |
Aiheesta muualla

Kuvia tai muita tiedostoja aiheesta Strzelce Opolskien kunta Wikimedia Commonsissa
Gmina Miejsko-Wiejska Strzelce Opolskie (pdf)  2019. Opolen tilastokeskus. (puolaksi)
Sukuunostettu maa

Sukuunostettu maa oli aiemmin Suomessa sellaista perimysmaata, jonka välittömästi olivat ostaneet joko vanhemmat lapsiltaan tai lapset vanhemmiltaan, taikka sellainen maa, joka oli tullut sukuunlunastetuksi sen jälkeen kun vanhemmat taikka lapset olivat maan myyneet. Tällainen maa oli sukuunlunastuksen alainen.
Strymonikó

| Strymonikó Στρυμονικό |
| --- | --- |
 Kunnallisyksikön sijainti
 Strymonikó
 Koordinaatit: 41°03′N, 23°19′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Irákleia
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  120503
Väkiluku (2011):  3 918
 – Kylä­yhdys­kunta:  1 619
 – Kylä:  1 619
Aikavyöhyke:  UTC+2
 – Kesäaika:  UTC+3
Rekisterikilpi:  ER
Infobox OKVirheellinen NIMI-arvo: 
Strymonikó (kreik. Στρυμονικό) on Kreikan kylä sekä samanniminen Irákleian kunnan kunnallisyksikkö (Δημοτική Ενότητα Στρυμονικού/Στρυμωνικού, Dimotikí Enótita Strymonikoú) ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 3 918 ja varsinaisen Strymonikón kylän väkiluku 1 619 (vuonna 2011).
Strymonikón kunnallisyksikkö käsittää Irákleian kunnan eteläosan. Se on saanut nimensä alueen Strymónas- eli Struma-joesta.
Strymonikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Irákleian kuntaan yhdessä Skotoússan kanssa, jolloin se muuttui uuden kunnan kunnallisyksiköksi.
Kunnallisyksikön osat

Strymonikón kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Cheímarros | Cheímarros | 740 |
| Kalókastro | Kalókastro | 242 |
| Kalókastro | Kefalochóri | 130 |
| Livadochóri | Livadochóri | 420 |
| Livadochóri | Varikó | 50 |
| Strymonikó | Strymonikó | 1 619 |
| Triáda | Triáda | 267 |
| Zevgolatió | Zevgolatió | 450 |
Yhteensä: 3 918
South Pacific

South Pacific on toisen maailmansodan aikaan eteläiselle Tyynellemerelle sijoittuva Broadway-musikaali, joka sai ensi-iltansa 7. huhtikuuta 1949. Näytelmän käsikirjoittivat Oscar Hammerstein II ja Joshua Logan, joka ohjasi näytelmän pohjalta kymmenen vuotta myöhemmin samannimisen elokuvan. Musiikin sävelsi Richard Rodgers ja sanoitti Hammerstein. Musikaali yhdistää juoniaineksia James Michenerin esikoisteoksen Tales of the South Pacific (1947) eri tarinoista.
Musikaali palkittiin kymmenellä Tonylla sekä näytelmäkirjallisuuden Pulitzer-palkinnolla.
Musikaalin tunnetuimpia lauluja ovat ”Bali Ha'i”, ”I'm Gonna Wash That Man Right Outa My Hair”, ”Some Enchanted Evening”, ”There Is Nothing Like a Dame”, ”Happy Talk”, ”Younger Than Springtime” ja ”I'm in Love with a Wonderful Guy”.
Vuonna 2012 musikaalin soundtrack-albumi vuodelta 1949 valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Esitykset

Musikaali on tuotettu Broadwaylle kolmasti:
7. huhtikuuta 1949 – 16. tammikuuta 1954, Broadway Theatre ja Majestic Theatre
4. toukokuuta 1955 – 15. toukokuuta 1955, New York City Center
3. huhtikuuta 2008 – 22. elokuuta 2010, Vivian Beaumont Theater, Lincoln Center
Kirjallisuutta

Lovensheimer, Jim: South Pacific: Paradise Rewritten.  Oxford:  Oxford University Press, 2010.  ISBN 978-0-19-537702-6.
Maslon, Laurence: The South Pacific Companion.  New York:  Simon & Schuster, 2008.  ISBN 978-1-4165-7313-5.
Soul jazz

Soul jazz on 1960-luvulla yleinen jazz-musiikin tyylisuunta, joka on omaksunut vahvoja vaikutteita soulista, rhythm and bluesista ja gospelista. Kokoonpanot ovat pienehköjä, usein kolme tai neljä soittajaa. Aiemmin jazziin kuulumattomat urut ovat yleinen soitin soul jazzissa.
Tyylille tyypillisiä ovat edeltävää jazzia useammin käytetyt hieman monotoniset, tanssimaiset rytmit ja selkeät melodiat. Soul jazzin lähin sukulainen jazzin kentällä on hard bop, joka on ottanut vaikutteita samoista populaarimusiikin tyyleistä.
Soul jazz kehittyi 1950-luvun lopussa. Sen syntyä on jäljitetty saksofonisti Cannonball Adderleyn San Franciscossa levyttämään live-albumiin, jonka yhteydessä levy-yhtiö Riverside Records keksi markkinoida artistia (vastoin hänen tahtoaan) soul jazzin edustajana.
Muita tyylisuunnan merkittäviä edustajia ovat esimerkiksi saksofonistit Lou Donaldson, Stanley Turrentine, Eddie Harris ja Gene Ammons, urkurit Jimmy Smith, Lonnie Smith, Jimmy McGriff ja Big John Patton, kitaristit Kenny Burrell ja Grant Green sekä pianistit Horace Silver ja Les McCann.
South Park: The Fractured but Whole

| South Park: The Fractured but Whole |
| --- | --- |

Kehittäjä:  Ubisoft San Francisco
Julkaisija:  Ubisoft
Jakelija:  Humble Store, Steam, Nintendo eShop, Epic Games Store, Ubisoft Store, Microsoft Store ja PlayStation Store
Pelisarja:  South Park
Pelimoottori:  Snowdrop
Julkaistu:   16. lokakuuta 2017
Lajityyppi:  roolipeli
Pelimuoto:  yksinpeli
Ikäluokitus:  CERO: D (17 vuotta tai vanhempi)  ESRB: Alkaen 17 vuotta  GSRR: 15+  PEGI 18  USK 16, USK 16 ja USK 16 
Alusta:  PlayStation 4, Windows, Xbox One, Nintendo Switch
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
South Park: The Fractured but Whole on Ubisoftin julkaisema roolipeli, joka on seuraaja South Park: The Stick of Truth -pelille. Pelin on kehittänyt South Park Digital Studios Ubisoft San Franciscon kanssa. Peli on julkaistu vuonna 2017 PlayStation 4:lle, Windowsille ja Xbox Onelle.
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
IGN: 8.5/10
Polygon: 7/10
V2.fi: 
IGN antoi pelille arvosanaksi 8.5/10 arvostelussaan.
V2.fi antoi pelille 4/5 tähteä arvostelussaan.
Polygon-sivusto antoi pelille arvosanaksi 7/10 arvostelussaan.
Aiheesta muualla

South Park: The Fractured But Whole MobyGamesissa (englanniksi)
South Park: The Fractured but Whole Internet Movie Databasessa (englanniksi)
Steven Universe

| Steven Universe |
| --- | --- |
Tyyli:  Animaatio
Kestoaika:  11 minuuttia
Luoja(t):  Rebecca Sugar
Pääosissa:  Deedee Magno, Zach Callison, Michaela Dietz & Estelle
Alkuperämaa:  Amerikka
Alkuperäiskieli:  englanti
Verkko:  Cartoon Network
Esitetty:  3. marraskuu 2013 – 27. maaliskuu 2020
Tuotantokausia:  6
Jaksoja:  160
Ikäraja:  
Tunnuskappale:  We Are The Crystal Gems
Tuotanto
Ohjaaja(t):  Ian Jones-Quartey, Joseph D. Johnston, Kat Morris
Käsikirjoittaja(t):  Matt Burnett, Ben Levin, Rebecca Sugar
Aiheesta muualla
IMDb
Steven Universe on Rebecca Sugarin luoma animaatiosarja, jossa seurataan Stevenin elämää puolijalokivenä. Steven asuu pienessä kaupungissa rannalla jalokivien kanssa, joiden nimet ovat Pearl, Amethyst ja Garnet. Heidän tavoitteenaan on kukistaa Homeworld, jossa asuu muita jalokiviä. Heillä oli vastarintaliike Homeworldia vastaan, mutta se joutui perääntymään Stevenin äidin, Rosen kuoleman takia. Sarjassa on muita pienempiä hahmoja kuten Peridot, Jasper ja Lapis.
Sarjan pilotti julkaistiin aiemmin Rebecca Sugarin isän YouTube-kanavalla, mutta se poistettiin myöhemmin. Sarjaa näytetään Cartoon Network -kanavalla ja siitä on julkaistu kuusi kautta. Sarjan kuudes kausi alkoi joulukuun 2019 alussa.
South Kensingtonin metroasema

South Kensington on Lontoon metron Circle-, District- ja Piccadilly-linjojen asema Etelä-Kensingtonissa, lähellä Natural History Museumia, Science Museumia ja Victoria and Albert Museumia. Circle- ja District-linjoilla se sijaitsee Gloucester Roadin ja Sloane Squaren asemien välissä ja Piccadilly-linjalla Gloucester Roadin ja Knightsbridgen asemien välissä. Aseman maanpäällisessä osassa on edvardiaaninen kauppakäytävä, johon kuuluu lasinen holvikatto ja kolmetoista myymäläpaikkaa.
Tunnelien alkuperäiset tiiliverhoillut holvikatot olivat yksi peruste aseman suojelulle.
Aseman rakensivat yhteistyössä Metropolitan ja District Railway ja se avattiin Brompton Exchange -nimisenä jouluaattona 1868. Yhtiöiden ajauduttua erimielisyyksiin District Railway rakensi asemalle lisää laitureita ja uuden sisäänkäynnin vuonna 1871. Vuosina 1905–1906 Piccadilly-linja ulotettiin South Kensingtonin asemalle vanhempien raiteiden alapuolelle, ja sitä varten rakennettiin sisäänkäynti Pelham Streetille. Samalla Metropolitan Railway uudisti aseman sisäänkäyntiä ja lipunmyyntihallia ja rakensi kauppakäytävän Pelham ja Thurloe Streetin välille. Myös alkuperäiset laiturikatokset korvattiin nykyisillä rautapylväiden varaan pystytetyillä puukatoksilla. Lipunmyyntihallia uudistettiin jälleen perusteellisesti vuonna 1951.
Historic England myönsi vuonna 2004 South Kensingtonin metroasemalle Grade II -luokan suojelukohteen aseman. Suojeluperusteiksi ilmoitettiin maanalaisten tunnelien alkuperäiset tiiliverhoillut holvikatot ja edvardiaaninen kauppakäytävä.
Steven Weber

| Steven Weber |
| --- | --- |

Henkilötiedot
Koko nimi:  Steven Robert Weber
Syntynyt: 4. maaliskuuta 1961 (ikä 63)  Briarwood, Queens, Yhdysvallat
Ammatti:  näyttelijä
Näyttelijä
Aktiivisena:  1984–
Merkittävät roolit:  Jack Torrance (Stephen Kingin Hohto)
Aiheesta muualla
IMDb 
Elonet
Steven Weber (s. 4. maaliskuuta 1961 Briarwood, Queens, Yhdysvallat) on yhdysvaltalainen näyttelijä. Hän on esiintynyt muun muassa 1990-luvun televisiosarjassa Wings ja elokuvassa Dracula – verevä vainaja (1995). Weber on myös esittänyt Jack Torrancea minisarjassa Stephen Kingin Hohto. Hän näyttelee rehtori Gary Bolania Netflixin tuottamassa sarjassa Kolmetoista syytä.
Sinine Äratus

| Sinine Äratus |
| --- | --- |

Perustettu:  2012
Toimiala:  poliittinen nuorisojärjestö
Puheenjohtaja:  Eino Rantanen
Aiheesta muualla
https://sininearatus.ee/
Infobox OKNimi-testi OK: 
Sinine Äratus (suom. Sininen herätys, engl. Blue Awakening) on Viron konservatiivisen kansanpuolueen entinen nuorisojärjestö. Yhdistys perustettiin Tartossa marraskuussa 2012 nimellä Konservatiivsed Noored. Järjestön nimi muutettiin nykyiseen muotoon vuoden 2013 lopussa. Järjestö on aatteeltaan kansallismielinen ja haluaa edistää Viron kansallista herätystä.
Nuorisojärjestön puheenjohtaja on Eino Rantanen. Järjestön puheenjohtajina ovat aiemmin toimineet europarlamentaarikko Jaak Madison ja kansanedustaja Ruuben Kaalep.
Järjestö järjestää vuosittain 24. helmikuuta pidettävän Viron itsenäisyyspäivän soihtukulkueen Tallinnassa. Nuorisojärjestö järjestää jäsenilleen vuosittain kesäleirin.
Sinine Äratus oli aiemmin European Young Conservativesin jäsen, mutta se erotettiin järjestöstä kesäkuussa 2017 johtuen Turkin hallintoon ja islamiin kohdistuneesta kritiikistä.
Heinäkuussa 2024 nuorisojärjestö erosi EKRE:stä ja liittyi uuden Viron Kansallismieliset ja Konservatiivit -puolueen nuorisojärjestöksi.
Ideologia

Järjestö on kansallismielinen ja haluaa edistää Viron kansallista herätystä. Vuonna 2013 järjestö julisti vastustavansa globalisaatiota ja monikulttuurisuutta.
Järjestö vastustaa Viron ja Venäjän välistä rajasopimusta ja katsoo, että Viron hallituksella ei ole oikeutta luovuttaa Venäjälle maa-aluetta, jota Venäjä miehittää.
Johtohenkilöt > Puheenjohtajat

Mait Kraun (30.11.2012−11.12.2013)
Ruuben Kaalep (11.12.2013−11.7.2014)
Jaak Madison (11.7.2014−18.6.2016)
Melvin Ohtla (18.6.−27.6.2016)
Triin Kuusk (4.7.2016−11.10.2016)
Ruuben Kaalep (11.10.2016−27.7.2019)
Helen Rebane (27.7.2019–5.9.2020)
Karl Juhan Bahovski (5.9.2020–23.7.2021)
Eino Rantanen (23.7.2021–)
Aiheesta muualla

Kotisivut (Arkistoitu – Internet Archive) (viroksi)
Sinine Äratus on järjestänyt vuosittain Viron itsenäisyyspäivänä järjestettävän soihtukulkueen.
Strymónas (kunnallisyksikkö)

| Strymónas Στρυμώνας |
| --- | --- |
 Strymónaksen Néos Skopóksen kylää ja Pyhän Demetrioksen (Ágios Dimítrios) kirkko.
 Kunnallisyksikön sijainti
 Strymónas
 Koordinaatit: 41°01′N, 23°37′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Emmanouíl Pappás
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  120402
Väkiluku (2011):  6 546
Aikavyöhyke:  UTC+2
 – Kesäaika:  UTC+3
Rekisterikilpi:  ER
Infobox OKVirheellinen NIMI-arvo: 
Strymónas (kreik. Στρυμώνας; virallisesti Δημοτική Ενότητα Στρυμώνα, Dimotikí Enótita Strymóna) on yksi Emmanouíl Pappáksen kunnan kunnallisyksiköistä ja entinen itsenäinen Kreikan kunta. Se sijaitsee Sérresin alueyksikössä Keski-Makedonian alueella. Kunnallisyksikön väkiluku on 6 546 (vuonna 2011).
Strymónaksen kunnallisyksikkö käsittää Emmanouíl Pappáksen kunnan eteläosan. Se on saanut nimensä alueen Strymónas- eli Struma-joesta. Kunnallisyksikön suurin asutus on Néos Skopóksen kylä. Strymónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Emmanouíl Pappáksen kuntaan, jolloin se muuttui uuden kunnan kunnallisyksiköksi.
Kunnallisyksikön osat

Strymónaksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Mesokómi | Mesokómi | 108 |
| Monóvrysi | Monóvrysi | 566 |
| Neochóri | Neochóri | 1 227 |
| Néos Skopós | Néos Skopós | 1 934 |
| Paralímni | Paralímni | 525 |
| Pethelinós | Pethelinós | 474 |
| Psychikó | Psychikó | 866 |
| Valtotópi | Valtotópi | 846 |
Yhteensä: 6 546
Aiheesta muualla

Kuvia tai muita tiedostoja aiheesta Strymónas Wikimedia Commonsissa
Sulfonaatti

Sulfonaatti-ionin yleinen rakenne
Sulfonaatti on ioni, jonka yleinen rakenne RSO2O−, missä R on jokin orgaaninen ryhmä. Sulfonaatit ovat sulfonihapon, RSO2OH konjugaattiemäksiä. Termiä sulfonaatti käytetään myös sulfonihapon estereistä, RSO2OR.
Esimerkkejä

Mesylaatti (metaanisulfonaatti), CH3SO2O−
Triflaatti (trifluorimetaanisulfonaatti), CF3SO2O−
Tosylaatti (p-tolueenisulfonaatti), CH3C6H4SO2O−
Edellä mainittuja termejä käytetään suoloista, estereistä ja anioneista.
Stefania Toczyska

Stefania Toczyska (s. 19. helmikuuta 1943 Grudziądz) on puolalainen ooppera- ja konserttilaulaja, joka on äänialaltaan mezzosopraano.
Toczyska opiskeli Barbara Iglikowskan johdolla Gdańskissa ja valmistui vuonna 1972. Hän teki debyyttinsä samana vuonna Opera Bałtyckassa Jadwigan roolissa Stanisław Moniuszkon teoksessa Straszny dwór. Vuonna 1973 hän esiintyi Georges Bizet'n Carmenin nimiroolissa. Toczyska sai palkintoja kilpailuissa Toulousessa 1972, Pariisissa 1973 ja ’s-Hertogenboschissa 1974. Vuonna 1977 hän teki Länsi-Euroopan-debyyttinsä esiintymällä Amneriksen roolissa Aidassa Baselissa. Samana vuonna hän esiintyi Wienin valtionoopperassa. Covent Garden -debyyttinsä Toczyska teki vuonna 1983 Azucenana (Trubaduuri). Metropolitan-oopperassa hän esiintyi ensimmäisen kerran Lauran roolissa La Giocondassa vuonna 1989.
Toczyska on tulkinnut rooleja myös muiden muassa Gaetano Donizettin, Richard Wagnerin ja Jules Massenet'n oopperoissa. Lisäksi hän on kiertänyt konserttiesiintyjänä. Toczyska sai kunniatohtorin arvon Gdańskin Stanisław Moniuszko -musiikkiakatemiasta.